S-2404/2022

Mál þetta, sem dómtekið var 22. júní sl., er höfðað með ákæru, útgefinni af lögreglustjóranum á höfuðborgarsvæðinu 29. mars 2022, á hendur Ó-kk-þgf F-kk-þgf V-kk-þgf, kt. [...], [...], Reykjavík, fyrir eftirtalin hegningar- og fíkniefnalagabrot, með því að hafa:

1. Laugardaginn 18. júlí 2020 í verslun Bónuss, Nýbýlavegi 4, Kópavogi, stolið kjöti, samtals að verðmæti kr. 45.452.

Telst brot þetta varða við 1. mgr. 244. gr. almennra hegningarlaga nr.19/1940.

2. Fimmtudaginn 25. febrúar 2021 í verslun Nettó Granda, Fiskislóð 3, Reykjavík, stolið nammi, samtals að verðmæti kr. 648.

Telst brot þetta varða við 1. mgr. 244. gr. almennra hegningarlaga nr. 19/1940.

3. Laugardaginn 10. apríl 2021 í verslun Lyfju Granda, Fiskislóð 3, Reykjavík, stolið sólgleraugum að verðmæti kr. 4.114 og haft í vörslum sínum 0,31 gaf tóbaksblönduðu kannabisefni, sem lögreglumenn fundu við öryggisleit á ákærða.

Telst brot þetta varða við 1. mgr. 244. gr. almennra hegningarlaga nr. 19/1940 og mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

4. Sunnudaginn 18. apríl 2021 í verslun Icewear, Laugavegi 89, Reykjavík, tekið ófrjálsri hendi úlpu að verðmæti kr. 33.900 og hlaupið út úr versluninni án þess að greiða fyrir hana.

Telst brot þetta varða við 245. gr. almennra hegningarlaga nr. 19/1940.

5. Laugardaginn 24. apríl 2021 í verslun Byko, Skemmuvegi 4, Kópavogi, stolið borvél að vermæti kr. 25.995.

Telst brot þetta varða við 1. mgr. 244. gr. almennra hegningarlaga nr. 19/1940.

6. Þriðjudaginn 27. apríl 2021 við [...], Reykjavík, stolið reiðhjóli að áætluðu verðmæti kr. 500.000.

Telst brot þetta varða við 1. mgr. 244. gr. almennra hegningarlaga nr. 19/1940.

7. Þriðjudaginn 27. apríl 2021 í verslun Elko Granda, Fiskislóð 15, Reykjavík, stolið Arlo Pro 3 pakka með 2 öryggisvélum að verðmæti kr. 109.995.

Telst brot þetta varða við 1. mgr. 244. gr. almennra hegningarlaga nr. 19/1940.

8. Fimmtudaginn 3. júní 2021 í verslun Nettó Granda, Fiskislóð 3, Reykjavík, stolið hárvaxi, greiðu og matvöru, samtals að verðmæti kr. 2.835.

Telst brot þetta varða við 1. mgr. 244. gr. almennra hegningarlaga nr. 19/1940.

9. Miðvikudaginn 9. júní 2021 í verslun Nettó Mjódd, Þönglabakka 1, Reykjavík, stolið matvörum og drykkjum, samtals að verðmæti kr. 21.529.

Telst brot þetta varða við 1. mgr. 244. gr. almennra hegningarlaga nr. 19/1940.

10. Þriðjudaginn 10. ágúst 2021 í verslun Hagkaups, Skeifunni 15, Reykjavík, stolið kjöti að verðmæti kr. 15.000.

Telst brot þetta varða við 1. mgr. 244. gr. almennra hegningarlaga nr. 19/1940.

11. Fimmtudaginn 30. september 2021 í auðgunarskyni farið inn í verslun Icewear, Laugavegi 91, Reykjavík og tekið þar úlpu að verðmæti kr. 67.990 ófrjálsri hendi, en lögregla kom að ákærða í versluninni og haldlagði úlpuna.

Telst brot þetta varða við 1. mgr. 244. gr., sbr. 20. gr. almennra hegningarlaga nr. 19/1940.

12. Föstudaginn 29. október 2021 í verslun Lyfja og heilsu, Kringlunni 4, Reykjavík, stolið þremur andlitsmöskum og naglaklippum, samtals að verðmæti kr. 6.902.

Telst brot þetta varða við 1. mgr. 244. gr. almennra hegningarlaga nr. 19/1940.

13. Sunnudaginn 14. nóvember 2021 í verslun Krónunnar Granda, Fiskislóð 19, Reykjavík, stolið kjöti og kaffihylkjum, samtals að verðmæti kr. 24.533.

Telst brot þetta varða við 1. mgr. 244. gr. almennra hegningarlaga nr. 19/1940.

14. Miðvikudaginn 17. nóvember 2021 í verslun Hagkaups, Skeifunni 15, Reykjavík, stolið kjöti og heyrnatólum, samtals að verðmæti kr. 18.904.

Telst brot þetta varða við 1. mgr. 244. gr. almennra hegningarlaga nr. 19/1940.

15. Sunnudaginn 5. desember 2021 í verslun Elko, Fiskislóð 15, Reykjavík, stolið heyrnatólum að verðmæti kr. 36.994.

Telst brot þetta varða við 1. mgr. 244. gr. almennra hegningarlaga nr. 19/1940.

16. Miðvikudaginn 29. desember 2021 í verslun Lyfju, Fiskislóð 3, Reykjavík, stolið hárlit að verðmæti kr. 2.919.

Telst brot þetta varða við 1. mgr. 244. gr. almennra hegningarlaga nr. 19/1940.

17. Fimmtudaginn 10. mars 2022 í verslun Nettó, Fiskislóð 3, Reykjavík, stolið páskaeggi og kókómjólk, samtals að verðmæti kr. 3.538.

Telst brot þetta varða við 1. mgr. 244. gr. almennra hegningarlaga nr. 19/1940.

18. Laugardaginn 19. mars 2022 í verslun Aurum, Bankastræti 4, Reykjavík, stolið skartgripaboxi sem í voru skartgripir, að óþekktu verðmæti.

Telst brot þetta varða við 1. mgr. 244. gr. almennra hegningarlaga nr. 19/1940.

19. Þriðjudaginn 22. mars 2022 í verslun Nettó, Fiskislóð 3, Reykjavík, stolið kókómjólk og kleinuhring, samtals að verðmæti kr. 348.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 0,31 g af tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Vegna ákæruliðar númer 7 gerir Elko, kt. [...], kröfu um að Ó-kk-þgf F-kk-þgf V-kk-þgf, kt. [...], verði gert að greiða Elko kr. 10.000 auk vaxta samkvæmt 8. gr. laga um vexti og verðtryggingu nr. 38/2001 frá 27. apríl 2021 til 21. október 2021 og skv. 9. gr., 1. mgr. 6. gr. sömu laga að liðnum mánuði frá 21. október 2021 til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikning komi til málflutnings í málinu skv. 176. gr. laga um meðferð sakamála nr. 88/2008.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sértil handa.

Ákærði hefur skýlaust játað brot sín og samþykkt bótakröfu. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 17. maí 2022, á ákærði sakarferil sem nær aftur til ársins 2006 þar sem honum hefur ítrekað verið gerð refsingu fyrir auðgunarbrot. Nú síðast var ákærða gert að sæta fangelsi í 18 mánuði með dómi Héraðsdóms Reykjavíkur 7. júní 2019 meðal annars fyrir þjófnað og vörslur fíkniefna.

Ákærði er nú sakfelldur fyrir fjölmörg brot og verður refsing hans því ákvörðuð með hliðsjón af 77. gr. almennra hegningarlaga nr. 19/1940. Við ákvörðun refsingar er litið til skýlausrar játningar ákærða fyrir dómi og verður það metið ákærða til refsimildunar, sbr. 8. tölul. 1. mgr. 70. gr. almennra hegningarlaga nr. 19/1940. Á hinn bóginn er litið til þess líkt og að framan greinir að ákærði er nú sakfelldur fyrir fjölmörg brot, þar á meðal ítrekuð þjófnaðarbrot og verður litið til 255. gr. almennra hegningarlaga nr. 19/1940, við ákvörðun refsingar, sbr. 71. gr. sömu laga.

Með hliðsjón af framangreindu, sakarefni þessa máls, þess að ákærði hefur greiðlega játað sök fyrir dómi og ákvæði 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 6 mánuði. Til frádráttar refsingunni komi gæsluvarðhald sem ákærði hefur sætt vegna málsins, með fullri dagatölu, sbr. 76. gr. almennra hegningarlaga nr. 19/1940, eins og nánar greinir í dómsorði.

Með vísan til lagaákvæða í ákæru eru gerð upptæk til ríkissjóðs 0,31 grömm af tóbaksblönduðu kannabisefni sem lögregla lagði hald á við rannsókn málsins.

Af hálfu Elko ehf. er krafist skaðabóta að fjárhæð 10.000 krónur auk vaxta og dráttarvaxta vegna 7. liðar í ákæru. Þykir bótakrafan nægilega rökstudd og verður tekin til greina ásamt vöxtum eins og nánar greinir í dómsorði. Bótakrafan var kynnt fyrir ákærða í skýrslutöku hjá lögreglu 11. janúar 2022 og reiknast dráttarvextir frá því mánuður er liðinn frá því tímamarki. Þar sem bótakrefjandi sótti ekki þing heldur ákæruvaldið fyrir hans hönd verður honum ekki dæmdur málskostnaður úr hendi ákærða eins og krafist er.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 952.785 krónur, að meðtöldum virðisaukaskatti.

Annan sakarkostnað leiddi ekki af meðferð málsins.

Af hálfu ákæruvaldsins flutti málið S-kvk-nf H. B-x-x.

S-kk-nf G-kk-nf, aðstoðarmaður dómara, kveður upp dóminn.

DÓMSORÐ:

Ákærði, Ó-kk-nf F-kk-nf V-kk-nf, sæti fangelsi í 6 mánuði. Gæsluvarðhald sem ákærði hefur sætt óslitið frá 10. maí 2022 skal dragast frá refsingunni.

Upptæk eru gerð til ríkissjóðs 0,31 grömm af tóbaksblönduðu kannabisefni.

Ákærði greiði Elko ehf., kt. [...], skaðabætur að fjárhæð 10.000 krónur ásamt vöxtum samkvæmt 1. mgr. 8. gr. laga nr. 38/2001 frá 27. apríl 2021 til 11. febrúar 2022 en með dráttarvöxtum samkvæmt 1. mgr. 6. gr., sbr. 9. gr. laga nr. 38/2001 frá þeim degi til greiðsludags.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 952.785 krónur, að meðtöldum virðisaukaskatti.

S-kk-nf G-kk-nf